
Ministru kabineta rīkojums Nr. 532
Rīgā 2024. gada 2. jūlijā (prot. Nr. 27 13. §)
Par apropriācijas pārdali no budžeta resora ''74. Gadskārtējā valsts budžeta izpildes procesā pārdalāmais finansējums" programmas 17.00.00 ''Finansējums Ukrainas civiliedzīvotāju atbalsta likumā noteikto pasākumu īstenošanai''
· 1. Pamatojoties uz likuma "Par valsts budžetu 2024. gadam un budžeta ietvaru 2024., 2025. un 2026. gadam" 69. pantu, atbalstīt apropriācijas pārdali 66 041 euro apmērā no budžeta resora ''74. Gadskārtējā valsts budžeta izpildes procesā pārdalāmais finansējums'' programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" uz Iekšlietu ministrijas budžeta apakšprogrammu 11.01.00 "Pilsonības un migrācijas lietu pārvalde", tai skaitā:
· 1.1. 59 876 euro apmērā, lai Pilsonības un migrācijas lietu pārvaldei segtu izdevumus saistībā ar nodarbināto atlīdzību par papildu darba veikšanu (samaksa par virsstundu darbu, piemaksas par papildu darbu), sniedzot atbalstu Ukrainas civiliedzīvotājiem un īstenojot pasākumus, kas saistīti ar personu reģistrēšanu Fizisko personu reģistrā un uzturēšanās tiesības apliecinoša dokumenta izsniegšanu ar tiesībām uz nodarbinātību, laikposmā no 2024. gada 1. marta līdz 2024. gada 30. aprīlim;
· 1.2. 6165 euro apmērā, lai Pilsonības un migrācijas lietu pārvaldei kompensētu papildu izdevumus (vidējās izpeļņas pieaugums), kas rodas, nosakot nodarbinātajiem atlīdzību par papildu darba veikšanu.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

